Armaniston favqulodda xizmatlarining ta’kidlashicha, Moskva viloyatida yirik gidroplanning qulashi oqibatida 4 nafar armanistonlik halok bo‘lgan. Bu haqda “Novosti-Armeniya” agentligi xabar bermoqda. “Armaniston qutqaruvchilari halok bo‘lgan vatandoshlarning nomlarini e’lon qildi, – deyiladi xabarnomada. – Bular Erik (8 yosh) va Ofeliya (10 yosh) Gelchyanlar hamda Larisa (25 yosh) va Paruyr (26 yosh) Manukyanlar”. Ilgariroq Birinchi kanal voqea joyida bo‘lgan xodimining halok bo‘lganini xabar qilgan edi.